[{"text_idx": "#000002", "text": "2021eko Gobernu programaren gauzatzearen laburpena (PDF)"}, {"text_idx": "#000003", "text": "Euskadiko datu irekien lehiaketetan izena..."}, {"text_idx": "#000004", "text": "Euskadiko datu irekien lehiaketetan izena emateko epea zabalik"}, {"text_idx": "#000005", "text": "Gobernantza Publiko eta Autogobernu Sailak euskal administrazio publiko nagusien katalogoetako datu irekiak berrerabiltzeko ideia eta aplikazio onenak sarituko ditu\nIdeien lehiaketako irabazleak 5.000 euro jasoko ditu (beste 3.000 euro bigarrenak) eta aplikazioen lehiaketako garaileak 10.000 euro irabaziko ditu (bigarren saridunak, 8.000 euro)"}, {"text_idx": "#000006", "text": "Eusko Jaurlaritzak Euskadiko datu irekiak berrerabiltzeko ideia berri eta aplikazio onenen sarien laugarren edizioan izena emateko epea ireki du abuztuak 3ra arte. Euskal Autonomia Erkidegoko katalogo publikoetako datu multzo batean oinarrituta sortutako ideia eta aplikazio onenak saritzeko lehiaketa hauek Jaurlaritzak antolatuta daude eta baita Araba, Gipuzkoa eta Bizkaiko Aldundiek eta Gasteiz, Donostia eta Bilboko Udalek ere. Ideia lehiaketaren irabazleak 5.000 euroko saria jasoko du eta bigarren sariak 3.000 euro jasoko du. Aplikazio eta zerbitzuen lehiaketako irabazleak, berriz, 10.000 euroko saria jasoko du eta bigarren saria 8.000 eurokoa izango da."}, {"text_idx": "#000008", "text": "Aplikazioen lehiaketara, berriz, gailu mugikorretarako zerbitzu, azterketa, web aplikazio edo aplikazio bat garatzen duten proiektuak aurkez daitezke, Euskadiko datu irekien katalogo nagusietako datu multzoak erabiliz. Honetan ere, izen-ematea doakoa da eta orrian formalizatu daiteke."}, {"text_idx": "#000009", "text": "Datu irekiak formatu berrerabilgarrian eta erabilera lizentzia irekiekin argitaratzen ditu Eusko Jaurlaritzak Open Data Euskadi webgunean, herritarrek horietatik eratorritako zerbitzuak sortzeko aukera izan dezaten. Zehazki, 8.000 datu multzo baino gehiagoko katalogoa du, eta horien artean nabarmentzekoak dira estatistikoak, geografikoak, administratiboak, ingurumenekoak, turistikoak eta meteorologikoak. Hiru foru aldundiek eta EAEko hiru hiriburuetako udalek ere beren open-data atariak dituzte, eta datu irekien multzoen katalogoa kontsulta daiteke."}, {"text_idx": "#000010", "text": "Herritarrak Hartzeko eta Zerbitzu Digitaletako zuzendaria"}]